Diari Oficial de la Generalitat Valenciana


Sumari del DOGV 6420, del 20-12-2010 (2010/13389)

Aprovació del projecte de condicionament de l'espai central de la Via Parc com a àrea de jocs infantils: tram entre els carrers de Vicente Aleixandre i Daya Vieja.
-------------------------------------------------------------------------------------------------------------------------------------------------------------------

### Dades del document

Número de DOGV
:   6420

Data del DOGV
:   20-12-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/13473


Organisme emissor
:   Ajuntament d'Alacant

Tipus de document
:   Anunci

Aprovació del projecte de condicionament de l'espai central de la Via Parc com a àrea de jocs infantils: tram entre els carrers de Vicente Aleixandre i Daya Vieja. [2010/13839]  
La Junta de Govern Local, en sessió celebrada el dia 22 de novembre de 2010, va adoptar, entre altres, l'acord següent:  
4. Aprovació del projecte de condicionament de l'espai central de la Via Parc com a àrea de jocs infantils: tram entre els carrers de Vicente Aleixandre i Daya Vieja.  
Es dóna compte de l'expedient tramitat en relació amb l'epígraf precedent, els antecedents i raonaments del qual figuren, resumits, a continuació.  
L'Oficina de Projectes Públics de la Gerència d'Urbanisme ha redactat el projecte de condicionament de l'espai central de la Via Parc com a àrea de jocs infantils, tram entre els carrers de Vicente Aleixandre i Daya Vieja, que té per objecte, segons s'expressa en la seua memòria, «definir i valorar tots els treballs necessaris per a l'ordenació i la posterior obertura a l'ús públic d'aquest espai central de la Via Parc». També s'explica que «el destí d'aquesta parcel·la d'ús públic és implantar una àrea de jocs infantils, per tant tota l'ordenació gira al voltant d'aquesta idea bàsica, tant en els aspectes de seguretat viària, control d'accessos,- com en l'organització espacial prevista; generant tres plataformes amb un pendent mínim que allotjaran les tres àrees de jocs diferenciades per edats.»  
L'àmbit de l'actuació comprén una parcel·la de forma sensiblement rectangular, amb una superfície total de 7.568,5 m2, situada entre els límits següents: nord: avinguda Jaume I i parc Lo Morant; sud: avinguda Unicef; est: prolongació del carrer Vicente Aleixandre, i oest: prolongació del carrer Daya Vieja.  
El projecte està integrat en el pla integral d'actuació dels barris Zona Nord, inclòs en el Pla Urban, finançat amb fons Feder de la Unió Europea.   
El pressupost total de l'obra ascendix a la quantitat d'1.099.971,40 euros.   
El termini màxim d'execució dels treballs es fixa en quatre mesos, comptats a partir de la data de la firma de l'acta de replantejament.  
En compliment del tràmit de supervisió prèvia a l'aprovació municipal, al qual es refereix l'article 109 de la Llei 30/2007, de 30 d'octubre, de Contractes del Sector Públic, el cap de l'Oficina de Supervisió de Projectes, amb data 17 de novembre 2010, ha informat que el projecte «reuneix els requisits mínims exigits per la Llei de Contractes del Sector Públic i pel Reglament General de la Llei de Contractes de les Administracions Públiques, per a contractar-lo.»   
És procedent, en conseqüència, aprovar el projecte, segons estableix l'article 152 de la Llei 16/2005, de 30 de desembre, de la Generalitat, Urbanística Valenciana, i és competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.  
Com a conseqüència del que s'ha exposat, la Junta de Govern Local adopta els acords següents:  
Primer. Aprovar el projecte de condicionament de l'espai central de la Via Parc com a àrea de jocs infantils, tram entre els carrers Vicente Aleixandre i Daya Vieja, redactat per Oficina de Projectes Públics de la Gerència d'Urbanisme.  
Segon. Inserir un edicte amb el contingut de l'acord aprovatori en el Butlletí Oficial de la Província i en el Diari Oficial de la Comunitat Valenciana.  
Es publica perquè en prengueu coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'avisa que contra l'acte esmentat, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o aquest directament, davant del Jutjat Contenciós Administratiu d'Alacant, en el termini de dos mesos, comptats, ambdós terminis, a partir de l'endemà de la publicació d'aquest edicte en el Butlletí Oficial de la Província.  
Alacant, 24 de novembre de 2010.- El vicesecretari: Germán Pascual Ruiz-Valdepeñas. El delegat d'Urbanisme: Alfonso Mendoza Quesada.